BG
4.7.2022 г.
Официален вестник на Европейския съюз
C 257/45
Жалба, подадена на 17 май 2022 г. — Groz-Beckert/EUIPO (Фигуративна марка в червено и бяло върху опаковка с форма на паралелепипед) (Дело T-277/22) (2022/C 257/58) Език на производството: немски Страни Жалбоподател: Groz-Beckert KG (Албщад, Германия) (представители: M. Nielen и U. Kaufmann, Rechtsanwälte) Ответник: Служба на Европейския съюз за интелектуална собственост (EUIPO) Данни за производството пред EUIPO Спорна марка: регистрация на фигуративна марка в червено и бяло върху опаковка с форма на паралелепипед — заявка за регистрация No 18 243 038 Обжалвано решение: решение на пети апелативен състав на EUIPO от 2 март 2022 г. по преписка R 1444/2021-5 Искания Жалбоподателят моли Общия съд: — да отмени обжалваното решение, — да осъди EUIPO да заплати съдебните разноски.
Изложени основания — Нарушение на член 7, параграф 1, буква б) от Регламент (ЕС) 2017/1001 на Европейския парламент и на Съвета, — Нарушение на член 95, параграф 1, първо изречение от Регламент (ЕС) 2017/1001 на Европейския парламент и на Съвета.
Жалба, подадена на 18 май 2022 г. — Mazepin/Съвет (Дело T-282/22) (2022/C 257/59) Език на производството: английски Страни Жалбоподател: Dmitry Arkadievich Mazepin (Москва, Русия) (представители: D. Rovetta, M. Campa, M. Moretto и V. Villante, lawyers) Ответник: Съвет на Европейския съюз Искания Жалбоподателят моли Общия съд: — да отмени Решение (ОВППС) 2022/397 на Съвета от 9 март 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и Регламент за изпълнение (ЕС) 2022/396 на Съвета от 9 март 2022 година за прилагане на Регламент (ЕС) 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (2), и — да осъди Съвета да заплати съдебните разноски.